Ruszt – Archivum

Ruszt (németül Rust) a Fertő-tó **környékének legszebb települése,** a Fertő táj részeként **világörökségi** védettséget élvez. Ausztriában, Burgenland tartományban fekszik,

neve a magyar „szil” szóból ered, melynek német fordítása „Rust”.

Lakói főleg halászattal és bortermeléssel foglalkoztak, utóbbi tette híressé a várost. A gólyák városának is nevezik Rusztot, mert szinte minden kéményen található gólyafészek és néhány madár el sem repül ősszel, olyan jól ott érzi magát.

Vásártartási jogot Hunyadi Mátyástól 1470-ben kapott a város, Mária királyné 1524-ben engedélyezte, hogy a borosgazdák hordóikon koronás „R” betűt tüntethessenek fel márkajelzésként, ez a jel a ruszti borok palackjain a mai napig is használatos.

A 15. században a török kétszer is elpusztította a várost, ezért a 17. században új, erős városvédő falat építettek. A középkori városfalakkal körülvett belváros szinte minden épülete műemlék a fennmaradt 17. századi városkép miatt. Hetivásár engedélyt 1624-ben

II. Ferdinánd császár adott, a szabadságát Ruszt 1649-ben vásárolta meg az Esterházyaktól, melyet újabb 20 évre 1660-ban a császártól vásároltak meg. A Gabriel család 1652-ben kapott nemesi oklevelet és emelték grófi címre őket, innentől viselték a ruszthi (ruszti) előnevet. A szabad királyi város rangot a [soproni](https://hu.wikipedia.org/wiki/Sopron) birodalmi gyűlésen [I. Lipót császártól](https://hu.wikipedia.org/wiki/I._Lip%C3%B3t_magyar_kir%C3%A1ly) kapott a város [1681](https://hu.wikipedia.org/wiki/1681)-ben, ezért a ruszti polgárok 60 000 aranyforintot és 500 hordó fehér aszúbort adtak a hofburgi császári palotának.

Ruszt híres szülötte: Wohlmuth János (1642–1724) zeneszerző, barokk orgonista, a soproni evangélikus gyülekezet karnagya. Esterházy Pál nádor két fia, Mihály és Gábor is tanítványa volt.

A magyar konyhához nagyon közel álló ételek is jellemzik ezt a vidéket, a ma használatos receptek között találunk őrölt paprikával készített burgonylavest, káposztalevest, bakonyi fogast, paprikás csirkét és még szegedi gulyást is.

Ruszt az 1921-es saint-germaini békeszerződések megkötéséig Sopron vármegyéhez tartozott, akkor Ausztriához csatolták.

A világ első német nyelvű borakadémiáját itt alapították meg 1989-ben.

2001-ben az óváros a Fertő tó térségével együtt UNESCO világörökség része lett.